
Për një shtesë fondi në buxhetin e vitit 2010, miratuar për ministrinë e brendshme, prë dhënie ndihme financiare familjeve të viktimave dhe të të mbijetuarve të aksidentit rrugor, të datës 17.7.2010, në aksin rrËshen-fushë - arrëz

Në mbështetje të nenit 100 të Kushtetutës, të nenit 13 ligjit nr.10 190, datë 26.11.2009 “Për buxhetin e vitit 2010”, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë“, dhe të ligjit nr.8756, datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave

Vendosi:

1. Ministrisë së Brendshme, në buxhetin e miratuar për vitin 2010, t’i shtohet fondi i përgjithshëm 21 100 000 (njëzet e një milion e njëqind mijë) lekë, nga i cili:
a) 16 750 000 (gjashtëmbëdhjetë milionë e shtatëqind e pesëdhjetë mijë) lekë, prefektit të qarkut të Shkodrës;
b) 4 350 000 (katër milionë e treqind e pesëdhjetë mijë) lekë, prefektit të qarkut të Lezhës;
për t’u përdorur si ndihmë financiare për familjet e viktimave dhe të të mbijetuarve të aksidentit rrugor të datës 17.7.2010, në aksin rrugor Rrëshen-Fushë-Arrëz.
2. Shpërndarja e ndihmës financiare, sipas fondeve të përcaktuara në pikën 1 të këtij vendimi, të kryhet, si më poshtë vijon:
a) Familjeve të viktimave t’u jepet shuma 1 000 000 (një milion) lekë, për çdo viktimë;
b) Familjeve të viktimave, t’u jepet shuma 250 000 (dyqind e pesëdhjetë mijë) lekë, për përballimin e shpenzimeve të ceremonive mortore, për çdo viktimë;
c) Çdo të mbijetuari t’i jepet shuma 300 000 (treqind mijë) lekë, për rehabilitimin shëndetësor.
3. Fondi i përgjithshëm 21 100 000 (njëzet e një milion e njëqind mijë) lekë, të përballohet nga fondi rezervë i Këshillit të Ministrave.
4. Ngarkohen prefektët e qarqeve të Shkodrës dhe të Lezhës që, në bazë të procedurave ligjore dhe të dokumenteve, përfshirë dokumentin e indentifikimit dhe dokumentet mjekësore, si dhe në bazë të dokumenteve të shpenzimeve të kryera për ceremonitë mortore, për çdo viktimë, t’u shpërndajnë përfaqësuesve të familjeve të viktimave e të të mbijetuarve shumat e përcaktuara në shkronjat “a”, “b” e “c” të pikës 2 të vendimit, sipas listave me emrat e viktimave dhe me emrat e të mbijetuarve, që i bashkëlidhen këtij vendimi.
5. Ngarkohen Ministri i Financave, Ministri i Brendshëm dhe prefektët e qarqeve të Shkodrës e të Lezhës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha




Lista me emrat e viktimave të aksidentit rrugor, në aksin Rrëshen-Fushë-Arrëz, më datë 17.7.2010

1.Adem Mustafa, Bashkia Fushë Arrëz, Qarku Shkodër
2.Lavdie Mustafa, Bashkia Fushë Arrëz, Qarku Shkodër
3.Edona Adem Mustafa, Bashkia Fushë Arrëz, Qarku Shkodër
4.Arsen Gjon Marku, Komuna Gjegjan, Qarku Shkodër
5.Alma Nikoll Marku, Komuna Gjegjan, Qarku Shkodër
6.Zef Gjegj Marku, Komuna Gjegjan, Qarku Shkodër
7.Paulin Lazër Gjoni, Komuna Gjegjan, Qarku Shkodër
8.Fran Llesh Paluku, Komuna Gjegjan, Qarku Shkodër
9.Gjovalin Gjin Peraj, Komuna Gjegjan, Qarku Shkodër
10.Marie Prenga, Komuna Gjegjan, Qarku Shkodër
11.Adela Paulin Prenga, Komuna Gjegjan, Qarku Shkodër
12.Marie Ndue Lleshi, Bashkia Mamurras, Qarku Lezhë
13.Mimoza Mëhill Dyzeni, Bashkia Laç, Qarku Lezhë
14.Preng Gjon Dyzeni, Bashkia Laç, Qarku Lezhë

Lista me emrat e të mbijetuarve të aksidentit rrugor, në aksin Rrëshen-Fushë-Arrëz, më datë 17.7.2010

1.Mirsad Adem Mustafa, Bashkia Fushë Arrëz, Qarku Shkodër
2.Armando Adem Mustafa, Bashkia Fushë Arrëz, Qarku Shkodër
3.Arnisa Adem Mustafa, Bashkia Fushë Arrëz, Qarku Shkodër
4.Marlinda Adem Mustafa, Bashkia Fushë Arrëz, Qarku Shkodër
5.Gjon Ded Marku, Komuna Gjegjan, Qarku Shkodër
6.Albiona Gjon Marku, Komuna Gjegjan, Qarku Shkodër
7.Flora Ndue Peraj, Komuna Gjegjan, Qarku Shkodër
8.Erikson Gjin Peraj, Komuna Gjegjan, Qarku Shkodër
9.Gentian Neçi, Komuna Gjegjan, Qarku Shkodër
10.Desara Preng Dyzeni, Bashkia Laç, Qarku Lezhë
11.Ilir Prendi, Bashkia Mamurras, Qarku Lezhë
